《睢阳庙二首 其一》
清代·王式丹

曾披唐史传遗烈，百战孤城迹不磨。犄角力堪歼寇盗，殒身功已障山河。

名先李郭悬青简，血并南雷染碧莎。此日楹间修一拜，阵云边月想悲歌。

作者简介：（1645—1718）江苏宝应人，字方若，号楼村。积学嗜古，为诸生即有盛名。年近六十始中举，康熙四十二年进士第一，授修撰。五十二年，遭江南科场案牵连，久之始白。工诗，宋荦选其诗入《江左十五子诗选》。有《楼村集》。